《长亭怨慢 又和外絮字韵》
清代·屈蕙纕

怅飞尽、桐花桐絮。尘锁妆楼，网萦珠户。柳外阑干，昔时罗袖共凭处。

翠眉安在，又绿暗垂阳树。惜逝水华年，忍更忆、琐窗欢聚。

薄暮。正画帘微雨。点点漏声频数。梦残酒醒，那复伴、夜深低语。

最苦是、红谢榴花，问燕子、雕梁谁主。算一例、端阳佳节，两番愁度。

作者简介：屈蕙纕，字逸珊，临海人，前暑凤阳府知府王咏霓室。有诗集，妹莲纕亦工诗词。